Απόφαση της Μεικτής Επιτροπής του ΕΟΧ

αριθ. 73/2002

της 25ης Ιουνίου 2002

για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα I της συμφωνίας τροποποιήθηκε με την απόφαση αριθ. 149/2001 της Μεικτής Επιτροπής του ΕΟΧ, της 11ης Δεκεμβρίου 2001(1).

(2) Πρόκειται να ενσωματωθούν στη συμφωνία δέκα πράξεις που αφορούν μέτρα ελέγχου - κοινοποίηση των ασθενειών.

(3) Η απόφαση 2001/138/ΕΚ της Επιτροπής(2) καταργεί τις αποφάσεις της Επιτροπής 2000/350/ΕΚ(3), 2000/598/ΕΚ(4), 2000/685/ΕΚ(5), 2000/715/ΕΚ(6) και 2000/734/ΕΚ(7), οι οποίες ενσωματώνονται στη συμφωνία και, κατά συνέπεια, διαγράφονται από τη συμφωνία.

(4) Η παρούσα απόφαση δεν εφαρμόζεται στην Ισλανδία και στο Λιχτενστάιν,

ΑΠΟΦΑΣΙΖΕΙ:

Άρθρο 1

Το κεφάλαιο I του παραρτήματος I της συμφωνίας τροποποιείται όπως καθορίζεται στο παράρτημα της παρούσας απόφασης.

Άρθρο 2

Το κείμενο των αποφάσεων 2001/96/ΕΚ(8), 2001/138/ΕΚ, 2001/140/ΕΚ(9), 2001/181/ΕΚ(10), 2001/246/ΕΚ(11), 2001/257/ΕΚ(12), 2001/279/ΕΚ(13), 2001/295/ΕΚ(14), 2001/303/ΕΚ(15) και 2001/326/ΕΚ(16) στη νορβηγική γλώσσα, στα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 26 Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(17).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 25 Ιουνίου 2002.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 65 της 7.3.2002, σ. 20.

(2) ΕΕ L 50 της 21.2.2001, σ. 17.

(3) ΕΕ L 124 της 25.5.2000, σ. 58.

(4) ΕΕ L 253 της 7.10.2000, σ. 47.

(5) ΕΕ L 283 της 9.11.2000, σ. 44.

(6) ΕΕ L 290 της 17.11.2000, σ. 51.

(7) ΕΕ L 295 της 23.11.2000, σ. 35.

(8) ΕΕ L 35 της 6.2.2001, σ. 52.

(9) ΕΕ L 50 της 21.2.2001, σ. 22.

(10) ΕΕ L 66 της 8.3.2001, σ. 39.

(11) ΕΕ L 88 της 28.3.2001, σ. 21.

(12) ΕΕ L 91 της 31.3.2001, σ. 98.

(13) ΕΕ L 96 της 6.4.2001, σ. 19.

(14) ΕΕ L 100 της 11.4.2001, σ. 35.

(15) ΕΕ L 104 της 13.4.2001, σ. 3.

(16) ΕΕ L 115 της 25.4.2001, σ. 11.

(17) Δεν έχουν αναφερθεί συνταγματικές απαιτήσεις.

ΠΑΡΑΡΤΗΜΑ

της απόφασης αριθ. 73/2002 της Μεικτής Επιτροπής του ΕΟΧ

Το μέρος 3.2 του κεφαλαίου I του παραρτήματος I της συμφωνίας τροποποιείται ως εξής:

1. Προστίθεται η ακόλουθη περίπτωση στο σημείο 7 (απόφαση 91/666/ΕΟΚ του Συμβουλίου):

- 32001 D 0181: Απόφαση 2001/181/ΕΚ της Επιτροπής, της 22ας Φεβρουαρίου 2001 (ΕΕ L 66 της 8.3.2001, σ. 39).

2. Στο σημείο 13 (απόφαση 2000/112/ΕΚ της Επιτροπής) προστίθεται το ακόλουθο κείμενο: ,

όπως τροποποιήθηκε από:

- 32001 D 0181: Απόφαση 2001/181/ΕΚ της Επιτροπής, της 22ας Φεβρουαρίου 2001 (ΕΕ L 66 της 8.3.2001, σ. 39).

3. Προστίθεται η ακόλουθη περίπτωση στο σημείο 8 (απόφαση 93/455/ΕΟΚ της Επιτροπής):

- 32001 D 0096: Απόφαση 2001/96/ΕΚ της Επιτροπής, της 18ης Ιανουαρίου 2001 (ΕΕ L 35 της 6.2.2001, σ. 52).

4. Μετά το σημείο 16 (απόφαση 2000/807/ΕΚ της Επιτροπής) παρεμβάλλονται τα ακόλουθα σημεία:

17. 32001 D 0138: Απόφαση 2001/138/ΕΚ της Επιτροπής, της 9ης Φεβρουαρίου 2001, περί θεσπίσεως ζωνών προστασίας και επιτήρησης στην Κοινότητα, σε σχέση με τον καταρροϊκό πυρετό του προβάτου (ΕΕ L 50 της 21.2.2001, σ. 17).

18. 32001 D 0246: Απόφαση 2001/246/ΕΚ της Επιτροπής, της 27ης Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στις Κάτω Χώρες κατ' εφαρμογή του άρθρου 13 της οδηγίας 85/511/ΕΟΚ (ΕΕ L 88 της 28.3.2001, σ. 21), όπως τροποποιήθηκε από την:

- 32001 D 0279: Απόφαση 2001/279/ΕΚ της Επιτροπής, της 5ης Απριλίου 2001 (ΕΕ L 96 της 6.4.2001, σ. 19).

19. 32001 D 0257: Απόφαση 2001/257/ΕΚ της Επιτροπής, της 30ής Μαρτίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού στο Ηνωμένο Βασίλειο κατ' εφαρμογή του άρθρου 13 της οδηγίας 85/511/ΕΟΚ (ΕΕ L 91 της 31.3.2001, σ. 98), όπως τροποποιήθηκε από την:

- 32001 D 0326: Απόφαση 2001/326/ΕΚ της Επιτροπής, της 24ης Απριλίου 2001 (ΕΕ L 115 της 25.4.2001, σ. 11).

20. 32001 D 0295: Απόφαση 2001/295/ΕΚ της Επιτροπής, της 10ης Απριλίου 2001, για θέσπιση των μέτρων που πρέπει να τεθούν σε εφαρμογή πριν από την άρση των περιορισμών που εφαρμόζονται σύμφωνα με το άρθρο 9 της οδηγίας 85/511/ΕΟΚ του Συμβουλίου (ΕΕ L 100 της 11.4.2001, σ. 35).

21. 32001 D 0303: Απόφαση 2001/303/ΕΚ της Επιτροπής, της 11ης Απριλίου 2001, σχετικά με τον καθορισμό των όρων καταπολέμησης και εξάλειψης του αφθώδους πυρετού σε απειλούμενα με εξαφάνιση είδη κατ' εφαρμογή του άρθρου 13 της οδηγίας 85/511/ΕΟΚ (ΕΕ L 104 της 13.4.2001, σ. 3).

5. Διαγράφεται το κείμενο των σημείων 103 στο μέρος 1.2 (απόφαση 2000/350/ΕΚ της Επιτροπής), 105 (απόφαση 2000/598/ΕΚ της Επιτροπής), 107 (απόφαση 2000/685/ΕΚ της Επιτροπής), 108 (απόφαση 2000/715/ΕΚ της Επιτροπής), και 109 (απόφαση 2000/734/ΕΚ της Επιτροπής).

6. Μετά το σημείο 12, παρεμβάλλεται το ακόλουθο σημείο (απόφαση 2000/680/ΕΚ της Επιτροπής) στο μέρος 3.2 υπό τον τίτλο "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ":

13. 32001 D 0140: Απόφαση 2001/140/ΕΚ της Επιτροπής, της 12ης Φεβρουαρίου 2001, περί εγκρίσεως του σχεδίου που υπέβαλε η Αυστρία για την εξάλειψη της κλασικής πανώλης των χοίρων σε άγριους χοίρους στην επαρχία της Κάτω Αυστρίας (ΕΕ L 50 της 21.2.2001, σ. 22).